|  |  |
| --- | --- |
| **Dagsorden** | **Beslutning** |
|  |  |
| Pkt. 1  Godkendelse af dagsordenen | Dagsorden blev godkendt |
| Pkt. 2  Godkendelse af referat | Referat fra sidste møde blev godkendt og underskrevet. |
| Pkt. 3  Meddelelser mm. | Vi har modtaget meddelelse om udnævnelse af ny provst, som er Jacob Køhn Andersen.  Fra kirkeministeriet er modtaget betænkning 1567 om Menighedsråd i fremtiden, og vi kan afgive et høringssvar.  Der kommet nyt tillæg til salmebogen.  Vi har modtaget indbydelse til Grøn Kirke i Aarhus Stift.  Vi har modtaget indbydelse til Luther og Reformationsjubilæum 31. okt.  Vi har deltaget i ny besigtigelse og forhandling med Fredningsnævnet om havehus på Ringvej 24A, og Fredningsnævnet har meddelt dispensation til lovliggørelse.  Der er kommet nyt sogne- og kirkeblad. |
| Pkt. 4  Regnskaber, budget og administration mm. | **Punkt 4a. Revisionspåtegning og revisionsprotokollat for årsregnskabet for 2016.**  Den uafhængige revisor erklæring på årsregnskabet for 2016 blev kort gennemgået. Der er ingen forbehold eller kritiske bemærkninger. Påtegningen blev taget til efterretning.  Revisionsprotokollat side 99 og 100 om årsregnskabet for 2016 blev forelagt. Der er ingen kritiske bemærkninger. Revisionsprotokollat blev taget til efterretning og underskrevet.  **Punkt 4b. Perioderegnskab for 1. kvartal 2017.**  Kvartalsrapporten for 1/1 - 31/3 2017 udviser et negativt resultat på 5 t.kr., hvilket er 20 t.kr. bedre en budgettet. Der er ingen negative afvigelser i forhold til budgettet og perioderegnskabet blev taget til efterretning og underskrevet af formand og kasserer.  **Punkt 4c. Fremlæggelse og godkendelse af foreløbigt budget for 2018.**  Budgetbidrag for 2018 blev gennemgået.  Det foreløbige budget for 2018 - afleveret i dataarkivet d. 19-05-2017 11:22 - blev godkendt. |
| Pkt. 5  Kirke og kirkegården | Der har været provstesyn på Alling Kirke og kirkegård den 18. maj. Synsprotokollen blev kort gennemgået af Søren.  Der var alene få mangler til opfølgning vedr. småreparationer og vedligeholdelse.  Kirkens vedligeholdelsesstand blev betegnet som ”Meget velholdt”.  Bendt orienterede om provstesyn på Tulstrup Præstegård. |
| Pkt.6  Formandsgruppen | Der har været møde i formandsgruppen den 18. april, og referat fra møde er fremsendt.  Der er nyt møde i formandsgruppen den 13. juni og til dagsordenen har vi følgende indstillinger:   * Vi har ingen aktuelle behov for ferieafløsning for graver/ kirketjener i denne sommer. * Vi har ingen kandidat fra vort råd til det forestående valg til provstiudvalg og kan støtte genvalg af det nuværende medlem fra Ry-bladet Peder Skov Larsen, hvis han ønsker at fortsætte. * Om den fremtidige struktur i Ry-bladet vurderer vi, at et møde med den nye provst vil være relevant for at få et grundlag for de fortsatte drøftelser. |
| Pkt. 7  Aktiviteter og opgavefordeling | Der er ingen opgaver på gudstjenester inden næste møde.  Der afholdes den 25. juni en gudstjeneste i Tulstrup Kirke med en efterfølgende reception på Knudsø Skolen.  Notat om jubilæet og opgavefordeling på receptionen, der er aftalt mellem formændene i Dover, Alling og Tulstrup er fremsendt. Vi står for indbydelse, annoncering og receptionstalen.  Vi skal stille 2 personer til borddækning mm. dagen før. Søren og Karsten deltager.  Indbydelse til studieturen udsendes i juni. Lisbeth Graae deltager fra os i planlægningen.  Der er møde vedr. valg til provstiudvalget og stiftsråd den. 30. august. Karsten deltager og andre deltagere skal afklares senest ved næste møde. |
| Pkt. 8  Eventuelt | Der var ikke andre punkter til behandling. |
| Pkt. 9  Næste møde(r) | Følgende møder er planlagt for 2017:  24. august og 9. november. |

|  |  |
| --- | --- |
| **Tilstede** | Erik Bredmose, Lisbeth Graae, Karsten Iversen, Bent Svendsen, Søren Sørensen og funderende stedfortræder Frode B. Nielsen og stedfortræder Karen Hedin. |
| **Afbud fra** | Anja Tarp |

Alling, den 1/6 2017

underskrifter